Jumba la Makumbusho la Marrakech ni la kihistoria, ikulu na makumbusho yanayopatikana katika kituo cha zamani cha Marrakesh huko nchini Moroko. Mbali na umashuhuri wake wa usanifu huko Moroko, mkusanyiko wa jumba la kumbukumbu unaonyesha anuwai za kihistoria, vitu vya sanaa na sanaa ya kisasa kutoka Moroko. Jumba la kumbukumbu limehifadhiwa katika Ikulu ya Dar Mnebhi, iliyojengwa mwanzoni mwa karne ya 20 na Mehdi Menebhi | Mehdi al-Mnebhi.Al-Mnebhi alikuwa kiongozi wa kabila la Mnabha na karani (waziri) wa vita chini ya Sultan aliye julikana kwa jina la Abdelaziz wa Moroko au Moulay Abdelaziz, kutoka 1900 hadi 1908, akichukua nafasi ya Ba Ahmedi kama kipenzi cha sultani. Al-Mnebhi pia alikuwa na makazi mengine kama vile Ikulu ya Mnebhi huko Fez, Moroko. Ikulu yake ya Marrakesh baadaye ilitaifishwa na familia ya Pasha Thami El Glaoui, mtawala wa kidemokrasia wa kusini mwa Moroko chini ya Utawala wa Ufaransa, wakati Mnebhi alikuwa nje ya nchi na akihudumu kama balozi katika London. Baada ya Moroko kupata uhuru wake mwaka 1956, ikulu ilitaifishwa na serikali na mnamo 1965 ilibadilishwa kuwa shule ya wasichana.